Maahanmuuttovirastolla on sopimus kahden yksityisen yrityksen kanssa turvapaikanhakijoiden perusterveydenhuollosta. Muita palveluja saatetaan ostaa kunniltakin.

Mistä on kyse? Turvapaikanhakijoiden terveys hoidetaan pääosin yksityisellä puolella

Maahanmuuttovirastolla on sopimus kahden yksityisen yrityksen kanssa

Tarvittaessa esimerkiksi erikoisterveydenhuoltoa ostetaan myös kunnallisilta toimijoilta

Turvapaikanhakijoiden terveydenhuolto toteutetaan pääasiassa yksityisten terveysyritysten avulla.

Maahanmuuttovirastolla on sopimus kahden terveyspalveluyrityksen kanssa turvapaikanhakijoiden perusterveydenhuollosta, joten he eivät kuormita vastaanottavien kuntien omia terveyskeskuksia.

Tarvittaessa esimerkiksi erikoisterveydenhuoltoa palveluja ostetaan myös kunnallisilta toimijoilta, mutta tällöinkin valtio maksaa palveluista.

Esimerkiksi Kouvolan kaupungin terveydenhuollossa ei tämän vuoksi ole erityisemmin varauduttu vastaanottokeskuksen avautumiseen, mutta apua annetaan tarvittaessa.

– Jos jotakin tarvitaan, niin ilman muuta siihen otetaan resursseja ja ollaan mukana, toteaa Kouvolan kaupungin terveysjohtaja Kari Kristeri.

Olemme aina valmiina siihen, jos jotain eksoottisempaa tautia ilmenee. Ermo Haavisto

Erikoisterveydenhuoltoa Kymenlaakson alueella tarjoavalla Carealla arvioidaan, etteivät turvapaikanhakijat tule tarvitsemaan kovin paljon kuntayhtymän palveluja. Erikoistilanteiden varalta kuntayhtymällä on joka tapauksessa tavalliset valmiussunnitelmat.

– Olemme aina valmiina siihen, jos esimerkiksi jotain eksoottisempaa tautia tai infektiosairautta ilmenee, kertoo Carean johtajaylilääkäri Ermo Haavisto.